Ayen ara d-ijebden daγen lwelha seg tfelwit-nni, d uṭṭun n yiḍrisen n tsekla i dyettwagemren seg unnar (neγ xersum i d-yeffγen, acku ahat llan wid i d-yettwagemren ur dffiγen ara) ugten deg yiseggasen-nni imenza, ladγa deg useggas n 1946 akked 1947. Acku deg yiseggasen-a imenza yettban-d lebγi-nsen i wakken ad issinen timetti i γer d-kecmen ad tt-setɛemren. Seg useggas n 1954 d asawen yebda yettenγas usezreg n yiḍrisen n tsekla. Seg 1962 d tasawent imi d tewwi Lezzayer timmunent, yuγal drus daγen n yiḍrisen i dyettwagemren. Acku iswi-nni n tazwara, asmi i bdan yimrabḍen iṛumyen gemmren-d iḍrisen n timawit, ibeddel. Afrensis yeffeγ. Agmar n tsekla timawit yuγal d tamsalt n lebγi n yimrabḍen irumyen akken ad tt-xedmen. Anect-a dayen i d-yettbanen deg wayen i dyeffγen deg FDB d FP d uṭṭunen.